**Upute za razredbeni postupak za upis Hrvata izvan Republike Hrvatske** – JESENSKI ROK

Pristupnici su obvezni pravovremeno:

* dostaviti popunjeni obrazac prijave za razredbeni postupak (Obrazac 5).

Obrazac se dostavlja isključivo putem pošte ili osobno u Uredu za studente

(Fakultet za odgojne i obrazovne znanosti Cara Hadrijana 10, Osijek)

* priložiti svjedodžbe svih razreda četverogodišnje srednje škole, kao i svjedodžbu o završnom ispitu
* priložiti domovnicu
* priložiti rješenje o priznavanju inozemne obrazovne kvalifikacije Agencije za odgoj i obrazovanje ili Agencije za strukovno obrazovanje i obrazovanje odraslih
* veliku kuvertu s poštanskom markicom i adresom pristupnika

Pristupnik koji ima završenu osnovnu glazbenu školu, dokaz o tome (preslika svjedodžbe) sa rješenjem o priznavanju priznavanje inozemnih školskih kvalifikacija o završenom osnovnom i o završenom srednjem obrazovanju u općim, gimnazijskim i umjetničkim programima Agencije za odgoj i obrazovanje mora predati zaključno do **9. rujna 2021.**

Izravan upis na studij ima pristupnik koji je:

* ostvario 1. – 3. mjesto na državnim natjecanjima iz bilo koje discipline
* sudjelovao na međunarodnim natjecanjima iz bilo koje discipline
* vrhunski sportaš prema kategorizaciji sportaša Hrvatskog olimpijskog odbora (I. - II. kategorije)

te dokaz o tome mora predati zaključno do **9. rujna 2021.**